Latest
ଆହତ ହେବା ପରେ ନିଜ ଅବସ୍ଥା ପାଇଁ ତନୁଶ୍ରୀଙ୍କୁ ଦାୟୀ କରିବା ସହ ମୁଖ୍ୟ ଖଳନାୟିକା ବୋଲି କହିଲେ ରାକ୍ଷୀ ସାଓ୍ଵନ୍ତ
ଆହତ ହେବା ପରେ ନିଜ ଅବସ୍ଥା ପାଇଁ ତନୁଶ୍ରୀଙ୍କୁ ଦାୟୀ କରିବା ସହ ମୁଖ୍ୟ ଖଳନାୟିକା ବୋଲି କହିଲେ ରାକ୍ଷୀ ସାଓ୍ଵନ୍ତ
Last updated Nov 13, 2018
cineriser.com
0
ସେୟାର
ମୁମ୍ବାଇ : ଗତକାଲି ଜଣେ ମହିଳା ପହିଲମାନଙ୍କ ସହ ଲଢ଼େଇ କରି ଆହତ ହୋଇଥିଲେ ଅଭିନେତ୍ରୀ ରାକ୍ଷୀ ସାଓ୍ଵନ୍ତ । ତାଙ୍କୁ ଡ଼ାକ୍ତରଖାନାରେ ଭର୍ତ୍ତି କରାଯାଇଥିଲା । ଏବେ ତାଙ୍କ ଅବସ୍ଥା ସୁଧୁରୁଥିବା ବେଳେ ନିଜ ଅବସ୍ଥା ପାଇଁ ସେ ଅଭିନେତ୍ରୀ ତନୁଶ୍ରୀ ଦତ୍ତାଙ୍କୁ ଦାୟୀ କରିଛନ୍ତି । ତନୁଶ୍ରୀଙ୍କୁ ମୁଖ୍ୟ ଖଳନାୟିକା କହିବା ସହ ସେ ମୋତେ ମାରିବା ପାଇଁ ଚାହୁଁଥିଲା ବୋଲି ତନୁଶ୍ରୀଙ୍କ ଉପରେ ଆରୋପ ଲଗାଇଛନ୍ତି ରାକ୍ଷୀ । ଆହତ ହେବା ପରେ ମିଡ଼ିଆ ଆଗରେ ରାକ୍ଷୀ ଜୋରରେ କାନ୍ଦିବା ସହ ମୋତେ ମୋ ମା’ଙ୍କ ପାଖକୁ ଯିବାର ଅଛି ବୋଲି କହିଥିଲେ । “ମୋତେ ଡ଼ର ଲାଗୁଛି । ମୋତେ ପିଟିବା ପଛରେ କାହାର ଷଡ଼ଯନ୍ତ୍ର ରହିଛି । ମୁଁ ଏବେ ବାବା ରାମ୍‌ ରହିମଙ୍କ ଅଞ୍ଚଳରେ ରହିଛି । ଏହା ନିହାତି ଭାବରେ ତନୁଶ୍ରୀ ନ ହେଲେ #ମି ଠୁବାଲାଙ୍କର କାମ” ବୋଲି ରାକ୍ଷୀ କହିଥିବା ଦେଖାଯାଇଛି ।
Now that’s what is called #wrestling .. looks like #RakhiSawant at her best roles .. pic.twitter.com/akEnUt0lwN
— Rohit Surana (@rohitsurana_) November 12, 2018
ଟୁଇଟ୍‌ରରେ ତାଙ୍କର ଏକ ଭିଡ଼ିଓ ପୋଷ୍ଟ କରାଯାଇଛି,ଯେଉଁଥିରେ ସେ ନିଜର ଅବସ୍ଥା ପାଇଁ ତନୁଶ୍ରୀଙ୍କୁ ଦାୟୀ କରୁଥିବା ଦେଖାଯାଇଛି । ଏହା ସହ ସେ କହିଛନ୍ତି, “ମୁଁ ଏବେ ତନୁଶ୍ରୀ ଦତ୍ତାକୁ ଛାଡ଼ିବି ନାହିଁ । ସେ ମୋତେ ନାଚିବାର ଅବସ୍ଥାରେ ରଖିନାହିଁ । ପହିଲମାନ ଏବଂ ତନୁଶ୍ରୀ ଦୁହେଁ ଆମେରିକାରୁ ଆସିଛନ୍ତି । ପ୍ରଥମେ ତନୁଶ୍ରୀ ଭାରତ ଆସି ମୋ ନାଁ ଖରାପ କଲା । ଏବେ ସେ ପହିଲମାନ ମୋର ଏହି ଅବସ୍ଥା କଲା । ମୁଁ ଜାଣି ନଥିଲି ସେ ମୋତେ ଏମିତି ଫିଙ୍ଗି ଦେବ । ଜାଣିଥିଲେ ମୁଁ ପୂରା ପ୍ରସ୍ତୁତି ସହ ଯାଇଥାନ୍ତି । ଏବେ ମୁଁ ଆମେରିକା ଯାଇ ସେ ପହିଲମାନଙ୍କୁ ଉଚିତ୍‌ ଶିକ୍ଷା ଦେବି।”
ପୂର୍ବବର୍ତ୍ତୀ ଖବର
ବିଜୁଳି କଟିବାରୁ ଷ୍ଟାଚ୍ୟୁ ଅଫ ୟୁନିଟି ଲିଫ୍ଟ ମଧ୍ୟରେ ଫସିଗଲେ ଗୁଜୁରାଟର ବିଜୁଳିମନ୍ତ୍ରୀ, ବିହାର ଉପମୁଖ୍ୟମନ୍ତ୍ରୀ   
ପରବର୍ତ୍ତୀ ଖବର